钦定古今图书集成/理学汇编/经籍典/第089卷 > 《明经策问》前人
## 钦定古今图书集成/理学汇编/经籍典/第089卷 > 《明经策问》前人

问：四营成卦，三古遗文，本自《河图》，演于羑里。而西邻
禴祭，斯乃自多；箕子利贞，且居身后。岂理有未究，复
古失其传；《干》《彖》辞乃次六爻之末，“坎”加习字，有异八
纯之体。《无妄》则象称物与，《同人》则彖引卦名。或备四
德，而才至悔亡；或无一德，而自居贞吉，访于承学，思
以稽疑。至若康成之阴阳象数，辅嗣之人事名理，异
同优劣，亦为明征。